Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 183/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„ASTI“

PDO-IT-A1396-AM06

Datum obvestila: 7. februar 2022

OPIS ODOBRENIH SPREMEMB IN RAZLOGI ZANJE

1. Enološka pravila

Gre za formalno spremembo opisa presežnih količin vina, s katero se besedilo:

„Morebitni presežek do največ 5 % ne bo upravičen do statusa kontrolirane in zaščitene označbe porekla (v nadaljnjem besedilu: DOCG). Nadaljnji presežki bodo privedli do izgube pravice do statusa DOCG za celoten zadevni izdelek.“

zamenja z naslednjim besedilom:

„Če donos za vrste ‚Asti‘/‚Asti Spumante‘, ‚Asti‘/‚Asti Spumante‘ po klasični metodi (tradicionalna metoda) ter ‚Moscato d’Asti‘ presega zgornje omejitve, vendar ne za več kot 80 %, presežek ni upravičen do statusa DOCG. Če je presežena 80-odstotna omejitev, se za celotno serijo izgubi pravica do DOCG. Če donos za ‚Moscato d’Asti‘ Vendemmia Tardiva (pozna trgatev) presega zgornjo mejo, vendar ne za več kot 55 %, presežek ni upravičen do statusa DOCG. Če je presežena 55-odstotna omejitev, se za celotno serijo izgubi pravica do DOCG.“

Sprememba omogoča, da se za različne vrste vina jasneje določi mejna vrednost največjega donosa, nad katero ni mogoče pridobiti upravičenosti do ZOP, tj. nad katero se upravičenost do ZOP izgubi za celotno serijo vina.

Ta sprememba se nanaša na člen 5(4) specifikacije proizvoda in ne vpliva na enotni dokument.

2. Označevanje

S to spremembo se črta naslednji odstavek 5, ki se nanaša na obveznost vključitve nekaterih podatkov na etiketo:

„Proizvajalec/pridelovalec mora biti naveden na etiketi in predstavitvi penečih vrst vina. Te informacije morajo biti:

— v istem vidnem polju kot vse obvezne informacije;

— ponovno navedene skupaj z ustreznim naslovom v drugem vidnem polju, če je tam navedeno ime ali blagovna znamka prodajalca/distributerja, v imenu katerega je vino pridelano. Če sta navedena ime ali blagovna znamka prodajalca/distributerja, morata biti ime in naslov proizvajalca/pridelovalca napisana z jasno vidnimi črkami, ki niso manjše od 50 % velikosti črk, uporabljenih za besedo ‚Asti‘. Ta določba ne posega v uporabo določb iz veljavne zakonodaje Evropske unije in nacionalne zakonodaje, ki zahtevajo manjšo pisavo ali uporabo kode v primerih, ko ime ali naslov proizvajalca vsebujeta ali sta sestavljena iz imena druge ZOP ali ZGO.“

Razlog: Cilj spremembe je poenostaviti zakonodajo in se izogniti prestrogemu oblikovanju osnutkov v zvezi z označevanjem, brez poseganja v skladnost z ustrezno veljavno zakonodajo Evropske unije in nacionalno zakonodajo.

Ta sprememba se nanaša na člen 7(5) specifikacije in ne vpliva na enotni dokument.

3. Označevanje

S to spremembo se uvajajo določbe za uporabo kolektivne znamke.

Vina z ZOP morajo biti označena izključno s kolektivno znamko velikosti in barve, ki sta opisani v ustrezni Prilogi A k specifikaciji. Ta znamka mora biti v polju, ki ga določa veljavna zakonodaja. Vsi uporabniki označbe so v fazi označevanja in predstavitve vin prav tako upravičeni do uporabe te znamke, ki jo distribuira izključno zadevno združenje za zaščito pod enakimi ekonomskimi pogoji in pogoji uporabe, kot se uporabljajo za njegove člane.

Razlogi: povečati ugled ZOP „Asti“, blagovne znamke, ki izraža zgodovinske in ozemeljske elemente, po katerih se ta vina razlikujejo od vseh drugih. Zato se je zdelo primerno, da se na državno etiketo vključi oznaka označbe, tako da vsaka proizvedena steklenica predstavlja trdna skupna prizadevanja celotnega ozemlja porekla. Kolektivno znamko lahko v skladu z ustreznimi splošnimi pravili nadalje uporabljajo tudi vsi morebitni uporabniki, ne glede na to, ali so povezani z združenjem za zaščito vina „Asti“ ali ne.

Ta sprememba se nanaša na člen 7(5) specifikacije proizvoda in točko 9 enotnega dokumenta (Dodatni pogoji).

ENOTNI DOKUMENT

1. Ime proizvoda

Asti

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

6. Kakovostno aromatično peneče vino

4. Opis vina

1. „Asti“/„Asti Spumante“ ter vrsta „Asti“/„Asti Spumante“ iz podregije Santa Vittoria d’Alba in vrsta „Asti“/„Asti Spumante“ iz podregije Strevi

KRATEK OPIS

Pena: fina, obstojna.

barva: od slamnato rumene do svetlozlate.

vonj: značilen, nežen.

Okus: značilen, uravnotežen, od popolnoma suhega do sladkega.

Najmanjši volumenski delež skupnega alkohola: 11,50 %, vključno z deležem dejanskega alkohola najmanj 6,00 %.

Najmanjši ekstrakt brez sladkorja: 15,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 6,00 Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

2. „Asti“ / „Asti Spumante“ po klasični metodi (tradicionalna metoda) ter vrsta „Asti“ / „Asti Spumante“ po klasični metodi iz podregije Santa Vittoria d’Alba in vrsta „Asti“ / „Asti Spumante“ po klasični metodi iz podregije Strevi

KRATEK OPIS

Pena: fina, obstojna.

barva: od slamnato rumene do zelo svetlozlate.

vonj: značilen, izrazit, nežen.

Okus: značilen, uravnotežen, od popolnoma suhega do sladkega.

Najmanjši volumenski delež skupnega alkohola: 12,00 %, vključno z deležem dejanskega alkohola najmanj 6,00 %.

Najmanjši ekstrakt brez sladkorja: 17 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 6,0 Najnižja vsebnost skupnih kislin 6,00 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

3. „Moscato d’Asti vendemmia tardiva“ (pozna trgatev)

KRATEK OPIS

barva: zlatorumena.

vonj: saden, zelo intenziven, značilen za sušeno grozdje z začimbnimi notami.

Okus: sladek, harmoničen, žameten, z notami sorte moscato, ki spominja na okus satja.

Najmanjši volumenski delež skupnega alkohola: 14,00 %, vključno z deležem dejanskega alkohola najmanj 11,00 %

Najmanjši ekstrakt brez sladkorja: 22,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

4. „Moscato d’Asti“

KRATEK OPIS

barva: različno intenzivna slamnato rumena.

vonj: značilna dišeča aroma sorte moscato.

Okus: sladek, aromatičen, značilen, včasih živahen.

Najmanjši volumenski delež skupnega alkohola: 11,00 %, vključno z volumenskim deležem dejanskega alkohola med 4,50 % in 6,50 %

Najmanjši ekstrakt brez sladkorja: 15,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. „Moscato d’Asti vendemmia tardiva“ Santa Vittoria d’Alba

KRATEK OPIS

barva: slamnato rumena z zlatimi odtenki.

vonj: prefinjen, nežen, svež in obstojen, tudi s cvetličnim pridihom

Okus: svež, harmoničen, sladek, aromatične značilnosti sorte muscatel, včasih živahen

Najmanjši volumenski delež skupnega alkohola: 12,00 %, vključno z volumenskim deležem dejanskega alkohola med 4,50 % in 6,50 %

Najmanjši ekstrakt brez sladkorja: 15,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

6. „Moscato d’Asti“ Canelli

KRATEK OPIS

vonj: muškaten, značilen in s cvetico sorte moscato

barva: od različnih intenzivnosti slamnato rumene do zlate.

Okus: sladek, aromatičen, značilen, z aromo grozdja sorte moscato, včasih živahen

Najmanjši volumenski delež skupnega alkohola: 12,00 %, vključno z volumenskim deležem dejanskega alkohola med 4,5 % in 6,5 %

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

7. „Moscato d’Asti“ Strevi

KRATEK OPIS

barva: slamnato rumena do zlato rumena

vonj: značilen in s cvetico sorte moscato

Okus: sladek, aromatičen, značilen, z aromo grozdja sorte moscato, včasih živahen

Najmanjši volumenski delež skupnega alkohola: 12,00 %, vključno z volumenskim deležem dejanskega alkohola med 4,5 % in 6,5 %

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

8. „Moscato d’Asti“ Santa Vittoria d’Alba Vendemmia Tardiva

KRATEK OPIS

barva: svetla zlatorumena.

vonj: sestavljen, saden, zelo intenziven, značilen za sušeno grozdje z začimbnimi notami

Okus: sladek, harmoničen, žameten, s pridihom sorte grozdja moscato, ki spominja na med v satju

Najmanjši volumenski delež skupnega alkohola: 12,00 %, vključno z volumenskim deležem dejanskega alkohola najmanj 12,00 %.

Najmanjši ekstrakt brez sladkorja: 22,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. ENOLOŠKI POSTOPKI

5.1. Posebni enološki postopki

—

5.2. Največji donos

1. „Asti“/„Asti Spumante“ in „Moscato d’Asti“

10 000 kilogramov grozdja na hektar

2. „Asti“/„Asti Spumante“ Metodo Classico

10 000 kilogramov grozdja na hektar

3. „Moscato d’Asti vendemmia tardiva“ (pozna trgatev)

6 000 kilogramov grozdja na hektar

4. „Moscato d’Asti“ Canelli in „Moscato d’Asti“ Strevi

9 500 kilogramov grozdja na hektar

5. „Moscato d’Asti“ Canelli z oznako Vigna, ki ji sledi ime kraja ali vinograda

8 500 kilogramov grozdja na hektar

6. „Moscato d’Asti“ Strevi in „Moscato d’Asti“ Santa Vittoria d’Alba

9 500 kilogramov grozdja na hektar

7. „Moscato d’Asti“ Vendemmia Tardiva Santa Vittoria d’Alba

5 000 kilogramov grozdja na hektar

8. „Asti Spumante“ Santa Vittoria d’Alba, „Asti Spumante“ Metodo Classico Santa Vittoria d’Alba, „Asti Spumante“ Strevi in „Asti Spumante“ Metodo Classico Strevi

9 500 kilogramov grozdja na hektar

6. Razmejeno geografsko območje

Vina z DOCG „Asti“ se lahko proizvajajo iz grozdja, pridelanega na območju, ki je razmejeno tako:

v pokrajini Alessandria celotno ozemlje naslednjih občin:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo in Visone;

v pokrajini Asti celotno ozemlje naslednjih občin: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea in San Giorgio Scarampi;

v pokrajini Cuneo celotno ozemlje občin Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino in Perletto ter naslednja dela občine Alba: Como in San Rocco Senodelvio.

— Podregijo Canelli sestavljajo naslednje občine v pokrajini Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto in Moasca v celoti ter ozemlje občin Loazzolo in Bubbio na levem bregu reke Bormida.

Pokrajina Coni: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso inTrezzo Tinella v celoti ter naslednja dela občine Alba: Como in San Rocco Senodelvio.

— Podregijo Santa Vittoria d’Alba sestavlja občina Santa Vittoria d’Alba v pokrajini Cuneo.

— Podregijo Strevi sestavlja celotno ozemlje naslednjih občin v pokrajini Alessandria: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo in Visone.

7. Sorte vinske trte

Moscato bianco B. – moscato reale

8. Opis povezav

DOCG „ASTI“

DOCG „ASTI“

Vina „Asti“ in „Moscato d’Asti“ so sortna vina, ki se proizvajajo izključno iz grozdja sorte moscato bianco ter imajo značilen in izjemen aromatični profil. Posebne lastnosti, ki jih ta sorta vinske trte daje različnim vrstam vin, vključno s penečimi različicami in različicami pozne trgatve, so tesno povezane s strokovnim gojenjem vinske trte s strani vinogradnikov in včasih z inovativnimi vinogradniškimi tehnikami, vključno z razvojem vrste bolj suhih vin na osnovi sorte moscato v peneči in mirni obliki v zadnjih desetletjih.

Primernost zemljišča za vinogradništvo s posebno morfologijo in kemijsko sestavo ter podnebne razmere na območju in lokalna vinarska znanja in tradicije so z leti omogočali „izbor“ sorte vinske trte moscato bianco kot sorte, ki je najprimernejša za okolje.

V 18. stoletju se je več člankov o vinu in vinogradih po svetu, objavljenih v Lozani, izrecno sklicevalo na visoko cenjeno sorto vinske trte moscato bianco iz Piemonta, konec stoletja pa je prestižno torinsko združenje Società di Agricoltura di Torino sorto vinske trte moscato razglasilo za eno od piemontskih sort vinske trte, za katero je zelo verjetno, da se bodo iz nje proizvajala visoko cenjena vina. V 19. stoletju se je Piemont jasno razlikoval od drugih italijanskih regij zaradi razširjene pridelave sorte vinske trte moscato bianco. Ob koncu 19. stoletja so iz grozdja sorte moscato začeli proizvajati velike količine penečega vina s sekundarnim vrenjem osnovnega vina v steklenici. Leta 1895 je bila razvita metoda charmat (ki izhaja iz Piemonta) in grozdje sorte moscato se je uporabljalo predvsem za proizvodnjo penečega vina. Že takrat se je govorilo o velikem povpraševanju, tudi iz tujine, po dišečem, penečem belem vinu, znanem pod imenom „Moscato d’Asti“ ali „Moscato di Canelli“. Z odločitvijo za proizvodnjo penečih vin se je Piemont jasno odcepil od drugih regij, v katerih je bila sorta moscato prav tako prisotna (čeprav v veliko manjšem obsegu). Zunaj regije Piemont je bila večina vin sorte moscato uvrščena med luksuzna „likerska“ vina. Grozdje sorte moscato so za proizvodnjo penečega vina uporabljali le v Piemontu na območjih Asti, Alessandria in Cuneo. V istem obdobju so bili opravljeni prvi poskusi s suhimi penečimi vini na osnovi sorte moscato („Asti Champagne“ v zgodnjih letih 20. stoletja). Vendar ta vina niso bili tržno zelo uspešna, saj zaradi omejenega enološkega znanja ni bilo mogoče ublažiti grenkega okusa, ki ga povzročajo terpeni v vinu iz sorte moscato po popolnem vrenju. Dodajanje sladkorja za sekundarno vrenje v steklenici, ki je zmanjšalo grenkost, je ustvarilo prevelik pritisk za steklenice, ki so se takrat uporabljale. Proizvajalci vina z DOCG „Asti“ so nadaljevali z razvojem suhih različic različnih vin (penečih in mirnih ali rahlo penečih). V 80. letih prejšnjega stoletja so raziskovalni inštituti v Piemontu začeli objavljati članke o kemijskih in aromatičnih lastnostih suhih vin, proizvedenih iz sorte vinske trte moscato bianco, in o razvoju terpenskih spojin v grozdju sorte moscato, da bi optimizirali proizvodno tehnologijo. V teh letih je bil razvit koncept „sortne enologije“, tj. vedno bolj izpopolnjenega tehnološkega pristopa, katerega namen je bil okrepiti lastnosti grozdja pri končni kakovosti vina. V posebnem primeru sorte vinske trte moscato je tehnični razvoj omogočil podaljšanje vrenja, s čimer so se zmanjšale grenke note, ki so ovirale poskuse proizvajalcev v začetku 20. stoletja. Ta napredek v strokovnem znanju in izkušnjah se je prenesel na vinarje, ki so v zadnjih desetletjih razvili vina na osnovi sorte vinske trte moscato z manj sladkorja, tako v peneči kot tudi mirni obliki.

9. Bistveni dodatni pogoji (pakiranje, označevanje, ostale zahteve)

Dodatne določbe o označevanju

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

v opisu in predstavitvi vin s kontrolirano in zaščiteno označbo porekla „Asti“ ali „Asti Spumante“ vsebnost sladkorja ne sme biti navedena v isti vrstici kot ime; ta informacija mora biti navedena v drugi pisavi in z manjšimi črkami od tistih, ki se uporabljajo za navedbo imena.

Izjema pri proizvodnji na razmejenem geografskem območju.

Pravni okvir:

nacionalna zakonodaja

Vrsta dodatnega pogoja:

odstopanje glede pridelave na razmejenem geografskem območju

Opis pogoja:

poleg na območju pridelave grozdja se lahko postopki proizvodnje vina z DOCG „Asti“ (vključno s sušenjem grozdja za kategorijo Vendemmia Tardiva in postopkom proizvodnje penečega vina) izvajajo tudi kjer koli v pokrajinah Alessandria, Asti in Cuneo ter v Pessioneju, delu občine Chieri (Torino), ki meji na območje pridelave grozdja.

Pakiranje na razmejenem geografskem območju

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

vina z DOCG „Asti“ morajo biti ustekleničena na območju pridelave grozdja. V skladu s členom 4 Delegirane uredbe Komisije (EU) 2019/33 mora polnjenje potekati na zgoraj navedenem razmejenem geografskem območju, da se zaščitita kakovost in ugled ter zagotovita poreklo in učinkovitost kontrol.

Kolektivna znamka

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Označevanje in predstavitev vin z ZOP sta označena s skupno znamko velikosti in barve, ki sta opisani v ustrezni Prilogi A k specifikaciji. Ta znamka mora biti v polju, ki ga določa veljavna zakonodaja. Vsi uporabniki označbe so v fazi označevanja in predstavitve vin prav tako upravičeni do uporabe te znamke, ki jo distribuira izključno zadevna organizacija za zaščito pod enakimi ekonomskimi pogoji in pogoji uporabe, kot veljajo za njene člane.

Povezava do specifikacije proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) UL L 9, 11.1.2019, str. 2.